
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3033 

28 Νοεμβρίου 2013 


ΑΠΟΦΑΣΕΙ Σ 

Αριθμ. ΔΙΑΔΠ/Φ.Α.2.1/29718 

Υποχρεωτική αυτεπάγγελτη αναζήτηση πιστοποιητικών - 
βεβαιώσεων αρμοδιότητας του Υπουργείου Ναυτι¬ 
λίας και Αιγαίου. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 5 του Ν. 3242/2004 «Ρυθμίσεις για την 
οργάνωση και λειτουργία της κυβέρνησης, τη διοικητική 
διαδικασία και τους Ο.Τ.Α.» (ΦΕΚ Α' 102), όπως ισχύει, 

β) της παρ. 5 του άρθρου 16 του Ν. 3448/2006 «Για 
την περαιτέρω χρήση πληροφοριών του Δημοσίου Το¬ 
μέα και τη ρύθμιση θεμάτων αρμοδιότητας Υπουργείου 
Εσωτερικών, Δημόσιας Διοίκησης και Αποκέντρωσης» 
(ΦΕΚ Α' 57), όπως ισχύει, 

γ) των άρθρων 10,12,13,14,17 και 22 του Ν. 3979/2011 
«Για την ηλεκτρονική διακυβέρνηση και λοιπές διατά¬ 
ξεις» (ΦΕΚ Α' 138), 

δ) του άρθρου 90 του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ Α' 98), 

ε) των κοινών αποφάσεων του Υπουργού Διοικητικής 
Μεταρρύθμισης και Ηλεκτρονικής Διακυβέρνησης και 
του καθ’ ύλην αρμόδιου Υπουργού, οι οποίες εκδόθηκαν 
κατ’ εξουσιοδότηση των διατάξεων του εδαφίου 11 της 
παρ. 1 του άρθρου 31 του Ν. 3013/2002 (ΦΕΚ Α' 102), με 
τις οποίες καθορίζονται οι διαδικασίες που διεκπεραι- 
ώνονται από τα Κ.Ε.Π. και για τις οποίες απαιτούνται 
ως δικαιολογητικά όσα αναφέρονται στην παρούσα 
απόφαση, 

στ) τις υπ’ αριθμ. ΔΙΑΔΠ/Α/6930/7.4.2005 (ΦΕΚ Β' 488) 
και ΔΙΑΔΠ/Α/22558/5.7.2005 (ΦΕΚ Β' 1605) αποφάσεις 
των Υπουργών Εσωτερικών, Δημόσιας Διοίκησης και 
Αποκέντρωσης και Εμπορικής Ναυτιλίας «Αυτεπάγγελτη 
αναζήτηση πιστοποιητικών αρμοδιότητας Υπουργείου 
Εμπορικής Ναυτιλίας» και «Αυτεπάγγελτη αναζήτηση 
πιστοποιητικού αρμοδιότητας Υπουργείου Εμπορικής 
Ναυτιλίας», 


ζ) την υπ’ αριθμ. 10551/23.2.2007 (ΦΕΚ Β' 246) κοινή 
υπουργική απόφαση «Απλούστευση διαδικασίας έκδο¬ 
σης άδειας ίδρυσης και λειτουργίας Καταστήματος 
Υγειονομικού Ενδιαφέροντος επί θαλασσοπλοούντων 
πλοίων». 

2. Την ανάγκη βελτίωσης της εξυπηρέτησης των πο¬ 
λιτών. 

3. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

1. Τα ακόλουθα πιστοποιητικά - βεβαιώσεις, τα οποία 
εκδίδονται από τις κατωτέρω υπηρεσίες και εποπτευ¬ 
όμενους φορείς του Υπουργείου Ναυτιλίας και Αιγαίου 
και αναφέρονται στην απόφαση αυτή καθώς και το 
παράρτημα που τη συνοδεύει, αναζητούνται αυτεπάγ- 
γελτα από τις καθ’ ύλην αρμόδιες, για την έκδοση των 
τελικών διοικητικών πράξεων, οργανικές μονάδες των 
Υπουργείων, των αυτοτελών Δημοσίων Υπηρεσιών, των 
Οργανισμών Τοπικής Αυτοδιοίκησης α' και β' βαθμού 
και των Νομικών Προσώπων Δημοσίου Δικαίου, ήτοι: 

1. Υπουργείο Ναυτιλίας και Αιγαίου / Κλάδος Ελέγχου 
Εμπορικών πλοίων - Λιμενικές Αρχές 

- Βεβαίωση από τον κλάδο ελέγχου εμπορικών πλοί¬ 
ων ή Λιμενική Αρχή ότι το κατάστημα υγειονομικού 
ενδιαφέροντος πλοίου υπό ελληνική σημαία πληροί 
τις απαιτήσεις του κανονισμού ενδιαίτησης επιβατών, 
εφόσον κάποια από τις ανωτέρω Αρχές έχει εκδώσει 
τα ισχύοντα πιστοποιητικά αξιοπλόίας και προστασίας 
περιβάλλοντος του συγκεκριμένου πλοίου. 

2. Υπουργείο Ναυτιλίας και Αιγαίου / Διεύθυνση Ναυ¬ 
τικής Εργασίας 

- Πιστοποιητικό θαλάσσιας υπηρεσίας ναυτικού. 

3. Οίκος Ναύτου 

- Βεβαίωση ασφάλισης ή μη στον Οίκο Ναύτου. 

- Βεβαίωση διαγραφής από τον Οίκο Ναύτου. 

4. Ναυτικό Επιμελητήριο Ελλάδος 

- Βεβαίωση περί μη οφειλής. 

2. Η αυτεπάγγελτη αναζήτηση των ανωτέρω πιστοποι¬ 
ητικών - βεβαιώσεων διενεργείται υποχρεωτικά, χωρίς 
να απαιτείται σχετική εξουσιοδότηση του ενδιαφερομέ¬ 
νου, με σημείωμα (έγγραφο) της αρμόδιας για την έκδο¬ 
ση της τελικής διοικητικής πράξης υπηρεσίας, το οποίο 
περιλαμβάνει τα στοιχεία των υποδειγμάτων εντύπων 

του Παραρτήματος. Το Παράρτημα που επισυνάπτεται 
στην παρούσα απόφαση αποτελεί αναπόσπαστο μέρος 
της. 

3. Οι αρμόδιες προς αναζήτηση των παραπάνω πι¬ 
στοποιητικών - βεβαιώσεων για την έκδοση της τελικής 
διοικητικής πράξης υπηρεσίες οφείλουν να τροποποι¬ 
ήσουν τα σχετικά έντυπα τους, κατά τρόπον ώστε να 
προκύπτει η υποχρέωση της αυτεπάγγελτης αναζήτη¬ 
σης από μέρους τους. 

Αρθρο 2 

Η διαδικασία της αυτεπάγγελτης αναζήτησης των ως 
άνω πιστοποιητικών - βεβαιώσεων που αναφέρονται στο 
άρθρο 1, έχει ως εξής: 

α) Η αρμόδια για τη διεκπεραίωση του αιτήματος του 
πολίτη και την έκδοση της τελικής πράξης υπηρεσία: 

αα) Μέσα σε 24 ώρες από την υποβολή αίτησης του 
ενδιαφερομένου αποστέλλει σημείωμα (έγγραφο) στην 
υπηρεσία που εκδίδει τα πιστοποιητικά - βεβαιώσεις τα 
οποία σύμφωνα με την παρ. 1 του άρθρου 1 αναζητούνται 
αυτεπάγγελτα. Στο σημείωμα αυτό προσδιορίζεται με 
σαφήνεια ο δημόσιος σκοπός ή η διοικητική πράξη για 
την οποία απαιτείται η αναζήτηση των ανωτέρω πιστο¬ 
ποιητικών - βεβαιώσεων και παρέχονται επαρκή ταυτο- 
ποιητικά στοιχεία των προσώπων για τα οποία ζητούνται 
τα αντίστοιχα δικαιολογητικά. Αν υπάρχουν περισσότερα 
του ενός αιτήματα για την έκδοση πιστοποιητικού - βε¬ 
βαίωσης, μπορούν να ομαδοποιηθούν στο ίδιο σημείωμα. 

ββ) Στο σημείωμα (έγγραφο) εκτός από τα στοιχεία 
επικοινωνίας της υπηρεσίας που το αποστέλλει ανα¬ 
γράφεται και το ονοματεπώνυμο του υπαλλήλου που 
αναζητά το πιστοποιητικό. 

γγ) Η αποστολή του σημειώματος (εγγράφου) γίνε¬ 
ται με χρήση τηλεομοιοτυπίας (ίαχ) ή με ηλεκτρονικό 
ταχυδρομείο (θ-πιαίΙ). 

β) Η αρμόδια για την έκδοση των πιστοποιητικών- 
βεβαιώσεων της παρ. 1 του άρθρου 1 υπηρεσία, μέσα 
σε 48 ώρες από την περιέλευση σ’ αυτήν του κατά τα 
ανωτέρω σημειώματος (εγγράφου) αποστέλλει με τη¬ 
λεομοιοτυπία ή με ηλεκτρονικό ταχυδρομείο (εφόσον 
το τελευταίο συνοδεύεται από ψηφιακή υπογραφή) τα 
πιστοποιητικά τα οποία έχουν ζητηθεί στην υπηρεσία 
που τα αναζητά. Η αποστολή πιστοποιητικού-βεβαίω- 
σης ταχυδρομικά γίνεται αποκλειστικά και μόνο στην 


περίπτωση κατά την οποία απαιτείται η υποβολή του/ 
της σε πρωτότυπο. 

γ) Στις περιπτώσεις που, σύμφωνα με ειδικές διατά¬ 
ξεις, απαιτείται το πρωτότυπο, ενεργοποιείται η διαδι¬ 
κασία για την έκδοση της τελικής διοικητικής πράξης 
με βάση το αντίγραφο, το οποίο αποστέλλεται με τη¬ 
λεομοιοτυπία ή με ηλεκτρονικό ταχυδρομείο, σύμφωνα 
με τα οριζόμενα στην παρ. (β), μέχρι τη λήψη του πρω¬ 
τοτύπου, οπότε και εκδίδεται η τελική διοικητική πράξη. 

Αρθρο 3 

Τα Κέντρα Εξυπηρέτησης Πολιτών για τις διαδικασίες 
που διεκπεραιώνονται μέσω αυτών και για τις οποίες 
απαιτούνται, ως δικαιολογητικά, τα πιστοποιητικά της 
παρ. 1 του άρθρου 1, αναζητούν εφεξής αυτά μόνον εφό¬ 
σον ο ενδιαφερόμενος επιθυμεί να τα χρησιμοποιήσει 
σε φορείς που δεν εμπίπτουν στο πεδίο εφαρμογής της 
παρούσας απόφασης. 

Αρθρο 4 

Οι ανωτέρω υπηρεσίες μέχρι την έναρξη ισχύος της 
απόφασης πρέπει να ορίσουν αριθμούς και συσκευές 
τηλεομοιοτυπίας καθώς και διευθύνσεις ηλεκτρονικού 
ταχυδρομείου για την απρόσκοπτη υποδοχή των αιτη¬ 
μάτων αυτεπάγγελτης αναζήτησης των ανωτέρω πιστο¬ 
ποιητικών - βεβαιώσεων από τις υπηρεσίες. 

Αρθρο 5 

Με την έναρξη ισχύος της παρούσας απόφασης οι 
υπ’ αριθμ. ΔΙΑΔΠ/Α/6930/7.4.2005 (ΦΕΚ Β' 488) και ΔΙ- 
ΑΔΠ/Α/22558/5.7.2005 (ΦΕΚ Β' 1605) αποφάσεις των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Εμπορικής Ναυτιλίας «Αυτεπάγγελτη 
αναζήτηση πιστοποιητικών αρμοδιότητας Υπουργείου 
Εμπορικής Ναυτιλίας» και «Αυτεπάγγελτη αναζήτηση 
πιστοποιητικού αρμοδιότητας Υπουργείου Εμπορικής 
Ναυτιλίας» καταργούνται. Η παρούσα απόφαση εφαρ¬ 
μόζεται και στην περίπτωση του άρθρου 9 της αριθμ. 
10551/23.2.2007 (ΦΕΚ Β' 246) κοινής υπουργικής απόφα¬ 
σης «Απλούστευση διαδικασίας έκδοσης άδειας ίδρυσης 
και λειτουργίας Καταστήματος Υγειονομικού Ενδιαφέ¬ 
ροντος επί θαλασσοπλοούντων πλοίων». 

Η απόφαση αυτή τίθεται σε ισχύ (1) ένα μήνα μετά 
τη δημοσίευσή της στην Εφημερίδα της Κυβερνήσεως. 

Αναγράφεται ο αριθμός ίθχ στον οποίο θα αποσταλεί η απάντηση από την αρμόδια Υπηρεσία. 

Προσδιορίζεται το είδος της τελικής διοικητικής πράξης για την οποία απαιτείται πιστοποιητικό/βεβαίωση ως δικαιολογητικό έκδοσης. 

Αναγράφεται ο αριθμός ίθχ στον οποίο θα αποσταλεί η απάντηση από τη Διεύθυνση Ναυτικής Εργασίας του ΥΝΑ. 

Προσδιορίζεται το είδος της τελικής διοικητικής πράξης για την οποία απαιτείται πιστοποιητικό ως δικαιολογητικό έκδοσης. 

Σε περίπτωση που πρέπει να αποσταλεί πρωτότυπο πιστοποιητικό ακολουθείται η διαδικασία των παρ. β και γ του άρθρου 2 της παρούσας απόφασης 

Αναγράφεται ο αριθμός ίθχ στον οποίο θα αποσταλεί η απάντηση από τον Οίκο Ναύτου. 

Αναγράφεται άμεσα ή έμμεσα ασφαλισμένος 

Προσδιορίζεται το είδος της τελικής διοικητικής πράξης για την οποία απαιτείται πιστοποιητικό ως δικαιολογητικό έκδοσης. 

Σε περίπτωση που πρέπει να αποσταλεί πρωτότυπο πιστοποιητικό ακολουθείται η διαδικασία των παρ. β και γ του άρθρου 2 της παρούσας απόφασης 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 1 Νοεμβρίου 2013 

